কন্যার নাম কী রাখলেন কিয়ারা- সিদ্ধার্থ?

ওয়েব ডেস্ক: কন্যাসন্তানের নাম প্রকাশ্যে আনলেন বলিউডের সেরা কাপল কিয়ারা আডবাণী ও সিদ্ধার্থ মলহোত্রা। চলতি বছরের জুলাই মাসে সন্তানের জন্ম দেন কিয়ারা। তারপর থেকে অনুরাগীদের প্রশ্ন ছিল, কন্যাসন্তানের নাম কী রাখলেন তারকাদম্পতি?

শুক্রবার সব জল্পনার অবসান ঘটিয়ে মেয়ের প্রথম ঝলক সামনে আনল তারা। তারও নাম ঘোষণা করলেন তারকাদম্পতি। কিয়ারা ও সিদ্ধার্থ যৌথভাবে সোশ্যাল মিডিয়ায় (Social Media) একটি আবেগঘন পোস্ট করেন। কিয়ারা লেখেন, “আমাদের প্রার্থনা থেকে আমাদের কোলে। আমাদের জীবনে সেরা আশীর্বাদ, আমাদের রানি।” এরপরই তাঁরা মেয়ের নাম ঘোষণা করে লেখেন, সরায়াহ মালহোত্রা (Saraayah Malhotra)। সরায়াহ নামের নেপথ্যে কোনও কারণ রয়েছে কি না, তা প্রকাশ্যে আনেননি সিদ্ধার্থ বা কিয়ারা কেউই। জানা যাচ্ছে হিব্রু ভাষায় ‘সারাহ’ নামের অর্থ রাজকন্যা। সেখান থেকেই এই নাম এসেছে বলে অনুমান অনুরাগীদের। তবে কন্যার মুখ এখনও প্রকাশ্যে আনেননি তারকাদম্পতি।

View this post on Instagram

A post shared by KIARA (@kiaraaliaadvani)

আরও পড়ুন: প্রকাশ্যে এল ‘নারী চরিত্র বেজায় জটিল’-র প্রথম ঝলক

উল্লেখ্য, রাজস্থানের জয়সলমেরে জাঁকজমকপূর্ণ অনুষ্ঠানের মধ্যে দিয়ে ২০২৩ সালের ফেব্রুয়ারিতে তাঁরা বিবাহ বন্ধনে আবদ্ধ হন। এরপর চলতি বছরের ফেব্রুয়ারিতে ইনস্টাগ্রামে শিশুর মোজা ধরে একটি ছবি পোস্ট করে তাঁরা সন্তান আগমনের বার্তা দিয়েছিলেন। জুলাই মাসে মেয়ের জন্ম দেন কিয়ারা।